Downloaded from MoviesMod.org | Visit & Support
ANG EPISODE NA ITO AY NAGLALAMAN NG MGA TEMA NG KARAHASANG SEKSUWAL.
PATNUBAY NG MANONOOD AY KAILANGAN.
Pagkatapos nina Jim Bob at Michelle,
dalawang anak na babae naman ang kinapanayam namin.
'Yong nangyari sa Megyn Kelly, ayoko talagang pag-usapan pa iyon,
kasi hindi ko ipinagmamalaki iyon.
Kapag binabalikan ko, sa tingin ko, mahusay ang ginawa ng mga magulang ko.
Kung hindi ko naramdamang obligado ako, gaya, una, para sa kapakanan ng palabas
at ikalawa, para sa kapakanan ng mga magulang ko,
hindi ko gagawin iyon.
Masakit isipin ang nangyari sa kanila at kung paano sila tinrato.
AMY KING - PINSAN NG MGA DUGGAR DILLON KING - ASAWA NI AMY
Para sa pamilya ko, dahil sa palabas,
alam naming may mga umaasa.
Talagang mayroong pag-aakalang
makakapag-film pa rin sila sa amin,
at hindi iyon matatapos agad.
Oo, nagamit kami.
Di naman talaga mapanghimasok iyon,
at di na lang pinapansin ng mga anak namin ang mga kamera,
at ang pakiramdam namin, isa itong ministro
na binuksan ng Diyos gamit ang palabas sa telebisyon.
Anumang pasukan natin, dapat ganap na trabahong Kristiyano,
dahil anumang ginagawa natin, dapat para sa Diyos.
BILL GOTHARD - NAGTATAG NG INSTITUTE IN BASIC LIFE PRINCIPLES
Sa mundong iyon, kailangan mong sumunod.
Sumunod, sumunod, sumunod.
Mahirap na trabaho, pero sulit.
May pangunahing turo sa paninilbihan sa IBLP, kung saan
tinuturuan kayong maglingkod.
Ang ideya ng paglagda sa kontrata
para sumang-ayon sa partikular na mga patakaran o pag-uugali
ay napakakaraniwan.
At hindi iyon nagwakas.
Fundamentalism. Ginagamit n'on ang mga taong walang pagpipilian.
May mga taong nakikita ang potensyal n'on at gustong gamitin iyon.
Ang mga kasabwat ni Gothard, dapat silang managot
sa dami ng kabataang naabuso dahil doon.
Napapaisip ako kung marami pang aamin,
marami pang lihim ang malalantad,
at ilan pang mga pamilya ang lihim na nagdurusa nang walang nakaalam.
Ang pamilya Duggar naman.
Magsasalita na matapos mayanig ng sunud-sunod na eskandalo.
PAMILYA DUGGAR, NAGSALITA NA HINGGIL SA MGA ESKANDALO
Ilang miyembro ng pamilya ang nagsalita sa bagong TLC show,
Jill and Jessa Counting On.
Ang lahat ay may kani-kaniyang desisyon at kani-kaniyang pagpipilian,
pero hindi lang sila ang naaapektuhan.
Tingin ko, wala sa amin ang makakaalam
na may tinatagong sikreto sa buhay ang kapatid ko.
Kinansela ang 19 Kids and Counting,
at ang pumalit dito ay ang spin-off na Counting On,
na nakapokus sa mga babae.
Makakaraos kami sa gulong ito nang mas matatag na pamilya.
Ang tingin ko roon, lalong panggagamit sa mga babae.
Sila na ang responsableng maging mga breadwinner,
sa pagpatuloy ng palabas.
Ginagawa nila ito nang pasan ang pang-aabuso sa kanila.
Dinanas mo na iyon, nalagpasan mo na,
nakausad ka na, at ayaw mo nang paulit-ulit na ipinapamukha iyon sa 'yo.
At darating ang puntong, "Kailan ba matatapos ito?
"Gaano kahaba ang pisi ni Jim Bob?"
Baka matalon ko ang bakod na 'to.
Parang di siya palakaibigan.
Talagang sinubukan ng palabas na gawing nakakatuwang tao si Jim Bob.
Hindi natin siya nakikitang naninigaw,
o nagtataas ng boses,
at tingin ko, nakadisenyo ito
para maipalaganap ang pagkakaunawa natin
sa kapangyarihang taglay niya sa pamilyang ito.
Sa malayong lupain sa kahariang tinatawag na Arkansas,
mayroong pinunong nagngangalang Jim Bob.
May grupo ng naggagandahang dilag si Pinunong Jim Bob
na siyang pinakamarikit sa lupain.
Sa 19 Kids and Counting,
literal na napanood nating pumili si Jim Bob
ng lalaking sa tingin niya ay dapat mapangasawa ni Jill.
Tinanong ba kayo ni Mr. Duggar tungkol sa
pinansiyal n'yong lagay bago ang kasal?
Nasa 45-pahinang aplikasyon.
Pinasulat kayo ni Jim Bob ng mga questionnaire na…
-Hindi siya nagbibiro. -Oo.
Pareho kami ng kinalakhan, sa northwest Arkansas,
pero di kami kailanman nagtagpo dati,
at papunta akong Nepal n'on, at kinontak ko si Jim Bob
na maging prayer partner ko.
Nakakalakas ng loob malamang may nagdarasal para sa 'yo.
Gumanda ang relasyon namin, tapos, sabi niya,
"Heto ang numero ng anak kong si Jill."
Alam niya ring may nalalapit akong dalawang dates,
na set up ng dalawang kaibigan ko,
kaya ipinauna niya ang manok niya, at nanalo siya.
Kung ayos lang sa 'yo,
gusto kong magsimula ng opisyal na panliligaw, kaya…
Buweno?
-Interesado ka bang ligawan kita? -Oo, maganda iyon.
Ang pag-unawa sa ligawan, dapat nakaayon sa patriarchal authority.
Tungkol iyon sa sexual purity, pero higit pa roon, tungkol sa kontrol.
Nang isipin ng Diyos ang perpektong lipunan…
…isa sa mga katangian ng perpektong lipunang iyon
ay ang ama ang responsable
sa kadalisayan ng anak, hanggang sa punto ng kasalan.
Tungkol iyon sa pagkontrol ng ama sa seksuwalidad ng kanyang anak na babae,
at pagkontrol sa hinaharap ng mga anak niya.
Maaari mo na siyang halikan.
Wala kang magagawa dahil 4.4 milyon ang nanood sa kasal n'yo.
Iyon ang palabas sa TLC noon na may pinakamataas na ratings.
Isang araw bago kami ikasal, pumirma ako sa isang kontrata.
'Yong pahinang pipirmahan lang ang naroon.
Nasa dulo iyon ng mesa sa kusina,
sinabi lang, "Pirmahan n'yo ang mga ito." Pinirmahan namin iyon.
Nagmamadali kami sa kusina para tawagin
kung sino'ng makasalubong…
Hindi ko alam kung para saan iyon.
Sino'ng nagbigay n'on sa 'yo?
Ang tatay ko.
Nalaman na lang namin
na pag-commit iyon ng buhay mo para sa susunod na limang taon ng palabas.
May mga kasunduan sila, mga pulong, hindi lang kami kasama.
Ang sinasabi lang, kung kailan kami pupunta, ano'ng nangyayari,
ano'ng dapat naming gawin.
Kumuha kami ng pregnancy tests kanina,
at magkakaanak na kami!
Sa ika-30 araw ng inyong kasal, nalaman n'yo nang…
Bukas ang unang buwan naming anibersaryo.
Ilang linggo bago ang pagsilang, ang production company,
sabi nila, "Iniisip namin ang pagsilang.
"Ayos lang ba sa 'yong naroon kami, isang tao lang, sa umpisa ng panganganak?"
At ang sagot ko, "Ang totoo, ayokong naroon kayo."
Sabi nila, "Talaga?"
Nagulat sila, napatanong ng, "Ano?"
ASAWA NI JOSH
Ayaw naming pagdaanan ang nangyari kay Anna.
Magsisilang tayo rito mismo sa banyo.
Heto ang anak mo.
Salamat, Hesus.
Sigurado akong ayaw kong may ibang tao sa delivery room,
walang ibang taong nanonood sa aking mag-labor,
ayoko ng ganoon.
Ngayon ay 3:43 ng madaling-araw at pumutok na ang panubigan ko.
Natalo kami at nakuha nila ang gusto nila.
Binigyan nila kami ng mga kamera at sabi nila, "Kayo ang mag-shoot."
Ilang araw na kaming nagle-labor, Lunes ngayon.
-May diary cams kami, nag… -Sa tripod.
Marami kaming ginawa.
Kaya nakakuha pa rin sila ng footage.
Ang mga babae sa pamilyang ito, sila talaga ang pain sa palabas na iyon.
Kapag dumarami ang anak nila, mas marami ang nanonood,
na malaki ang pagkakapareho sa mga Kardashian.
Pero ang kaibahan, nababayaran ang mga Kardashian
sa partisipasyon nila sa palabas.
Ang sakit nito.
Ang kababaihang Duggar ang nahihirapan, literal na nagle-labor,
pero sila ang itinataboy
sa kayamanan at kapangyarihan.
Pagkatapos maisilang si Israel, hiniling namin sa TLC na bayaran kami
para lang masagot ang ginastos namin sa health insurance
sa pagsilang kay Israel.
Anila, binayaran nila ang pamilya.
Ibig sabihin, wala kaming makukuha roon.
Sabi nila, "Binayaran namin ang tatay mo, kaya sa kanya ka magsabi."
JIM BOB, MILYON-MILYON PA RIN ANG HALAGA SA KABILA NG KANSELASYON AT ESKANDALO
Ang 19 Kids and Counting ang panlaban ng network na iyon,
kaya imposibleng walang pera roon.
"Normal" para sa tatay na kunin ang lahat ng salapi,
dahil hindi iyon mapupunta sa asawang babae. Pati sa mga anak.
$850K KADA SEASON. NAPUNTA LAHAT KAY JIM BOB
Nasasailalim sila sa awtoridad ng ama nila, kaya nasa kanya iyon.
Sa tinagal-tagal mong bida roon,
nakakuha ka ba ng parte?
Hindi. Wala akong natanggap na bayad.
Walang tseke, walang pera, wala.
Sa loob ng pito't kalahating taon ko bilang adult, di ako bayad.
Namamangha ako sa nagagawa
ng grupo ng kabataang handang magtrabaho,
at bawat isa sa mga batang ito, nagpapawis at nagtatrabaho,
ilan sa mga pinakamasisipag na taong makikilala mo.
Inaasahang magsisilbi ka
para lang makapaglingkod.
At maraming oportunidad sa ministro para sa inyong mga anak…
Ang mga magulang ng mga ito, nais ng ikabubuti ng anak nila,
pero naniniwala pa ring kayang magtrabaho ng anak ko
sa iba't ibang programa
sa ilalim ng malaking IBLP umbrella.
Ang mga programa ay maaaring magtagal ng isa o dalawang linggo,
parang summer camp,
hanggang sa ilang buwan o ilang taon,
kung nagtatrabaho ka sa training centers.
Kadalasang kabataang nasa late teens, early 20s,
na magkokolehiyo na,
pero nakumbinsing
basura lang ang pagkokolehiyo ng pambe-brainwash ng tao.
Ang hindi napagtanto ng mga magulang, ipinasok nila ang anak nila
sa napakahabang oras ng trabaho,
kung saan nagtatrabaho sila nang 15, 16 oras kada araw.
Sabi ni Bill Gothard, "Isali n'yo mga anak n'yo sa homeschool program ko."
Pagkatapos n'on, "Pagtrabahuhin n'yo sila sa akin nang libre."
Nang nasa IBLP facility si Josh, nagko-construction sila roon.
-Isa iyon sa mga parusa niya. -Oo.
Inasahan kaming tumulong sa mga conference,
para mag-set up, magtanggal.
Ang mga civic center, nag-iiba ang anyo at nagiging
mga oasis ng IBLP,
na may red carpets at mga nakapasong halaman.
Mahilig si Gothard sa mga nakapasong halaman.
Manual labor itong ginagawa ng kabataan,
at ito ang karaniwang nangyayari. Laganap ito sa lahat.
Halos imposibleng ilarawan ang hitsura ng IBLP.
Nasa bawat tahanan ito, pero mayroong headquarters.
Tapos, may mga training center sa iba't ibang lugar,
at lumaki iyon nang lumaki, at dumami ang mga programa.
May isang training center para sa "Character First,"
tapos, may isang para sa "EXCEL,"
may para sa "COMMIT," sa "Telos,"
sa "ALERT," sa "Verity,"
at "Sound Foundations,"
at lahat ng mga branch nilang ito,
iba-iba ang papel, at kalat-kalat sila.
Nakakalito talaga.
Mahilig sa acronyms si Bill Gothard.
Naroon ang IBLP, ang Institute of Basic Life Principles.
Mayroong ATI, 'yong Advanced Training Institute.
May EQUIP, na hindi ko na maalala ang ibig sabihin.
May COMMIT, EXCEL, ALERT
at tingin ko, paraan iyon para malito ang mga tao.
Ang astig pakinggan ng ALERT.
Ang hukbo ng kalalakihang homeschooled, parang medyo nakakatakot pakinggan.
-Lahat ng mga yunit, 63! -Hoorah!
Ang ALERT ay ang organisasyong paramilitar ni Gothard,
na labis na nakaayon sa mga turo ng IBLP sa awtoridad.
Ang ating Panginoon ay Diyos ng kaayusan.
Magpapatuloy Siyang gabayan at kontrolin ang mga plano Niya sa ating hinaharap.
Parang hindi naisip ng mga magulang naming ang tindi n'on,
o na may teribleng nangyayari sa mga lugar na ito.
Kontrolado nila ang bawat ginagawa namin.
Kapag nagkamali ka,
ikukulong ka nila sa prayer room nang ilang oras, araw, o linggo.
Hotel room lang iyon na walang laman, walang furniture,
at bibigyan ka nila ng Bibliya,
hanggang sa tingin nila ay ganap ka nang nagsisisi,
at nakadepende iyon sa ibang mga bata. Sa mga "team leader."
Kapag nagtaas ng tatlong daliri ang team leader,
alam ng mga batang oras na para ngumiti.
Ang pinakamasaklap kong pananatili roon,
hindi nagustuhan ng team leader ko ang sinuot kong sapatos.
May kaunting takong iyon,
at hindi iyon labag sa patakaran,
pero ayaw niya lang talaga n'on,
at makasalanan daw iyon at nakakagulo sa kalalakihan.
At para lang sa takong…
Apat na araw yata akong nasa prayer room.
Disisais lang ako n'on. Bangungot iyon.
Kada dalawang linggo, magwo-Walmart kami.
Bumili ako ng kahon ng tampons.
Pagbalik mo, titingnan nila ang pinamili mo,
at kukunin nila basta-basta.
At hindi na maibabalik iyon.
Sabi nila, "Mga porma ng pagpaparaos ito."
Kinulong ako sa kuwarto, tinanggal ko raw ang sarili kong pagkabirhen dahil doon,
at tinanggalan ang asawa ko ng karapatang wasakin ang hymen ko,
kaya kinuha nila ang devil sticks ko.
Sasailalim ka sa mga session kung saan gigisahin ka nila
sa ginawa mong mali at paano mo mapagpapabuti iyon
nang paulit-ulit, pupuwersahin kang mangumpisal.
Ang pamamahiya ay ginagamit
para talagang makontrol kami.
Pakiramdam ko noon, pinapatay ako ng kahihiyan.
Sa Oklahoma City Training Center, isinara nila ang mga bintana,
para hindi kami makadungaw at sumubok magpakamatay.
Isang araw, nakita ko ang kasama kong may nakatutok na kutsilyo sa leeg.
Sabi niya, "Ayon sa Bibliya, mas maiging gilitan ang iyong leeg
"kaysa maging matakaw."
"Teka, ano? Isang berso sa Bibliya ang nagdala sa 'yo sa lugar na 'to?"
Nag-aalala silang hindi kami maging maka-Diyos na kababaihan
para sa mga asawa namin,
kaya tungkol iyon sa pagpapababa ng timbang mo.
May mga kasama kaming kailangang-kailangan ng tulong,
at ang ginawa lang namin ay tapunan sila ng dasal.
Na-brainwash kaming lahat ni Bill.
Kahit saan, naroon si Mr. Gothard.
Lagi niyang bibisitahin ang mga training center.
Nilibot ni Gothard ang bansa, at ang mundo,
na parang artista.
Naipakita na ni Mr. Gothard ang imaheng
napakaliit na halaga ng salapi lang ang kinukuha niya,
lumang-luma ang kotse niya.
Nalaman kong ang buong pamilya Gothard
ay nabubuhay nang napakarangya dahil sa pera ng Institute.
Kapani-paniwala ang dating niya,
pero kabaligtaran ang minomodelo ng IBLP sa lahat ng diumano'y ikinakatawan nito.
Sa halip na kasimplehan, may mga eroplano,
may mga pasilyong gawa sa ginto.
Nahirapan ang pamilya kong magbayad para sa seminar na ito
dahil napakamahal n'on,
at napakamahal ng homeschool program.
Ginamit ni Bill Gothard ang mga pamilya sa IBLP
para palakihin ang institute at maging malaking organisasyon,
na may totoong kapangyarihan at mga koneksyon sa politika.
Sa iba't ibang mga training center, marami sa mga ginagawa nila
ay pangangampanya sa mga kandidato sa halalan
na interesado si Bill Gothard na maihalal.
Nakikipag-ugnayan siya sa mga politikong gaya ni Mike Huckabee.
…Sarah Palin, Sonny Perdue, Rick Perry.
Ang pinakamalaking donor ng IBLP ay si David Green,
na siyang CEO ng Hobby Lobby.
Sa kultura natin, halata namang marami ang nasisira ang karakter,
kaya dapat malinaw na sa kahit sinong negosyante
na malaking pangangailangan ito.
Marami sa mga training center nila,
ay mga "regalo" mula sa mga lokal na pamahalaan.
Maraming perang maipamumudmod ang mga opisyal ng siyudad,
at nang malaman ito ni Gothard,
sinamantala niya ang perang ito na mula sa buwis ng bayan.
Ngayon, tingnan natin ang isang pamilya at kilusan sa mga komunidad
sa buong bansa para magturo ng moralidad bilang bahagi ng public school curriculum.
Ang mga turo ni Bill Gothard ay ginamit sa mga pampublikong paaralan.
Inaamin ni Gothard
na nais niyang maibalik sa public schools ang Sampung Utos,
pero ginigiit na ang Character First,
na hindi naglalaman ng hayagang pagbatay sa Diyos o sa Bibliya,
ay hindi paraan para magawa iyon.
Sa Oklahoma Training Center, ang unang dalawang linggo ay nakatuon
sa pagtuturo sa aming i-gaslight ang mga bata sa pag-aaral ng Bibliya.
Ito ang mga Character Coach.
Di namin kailangan ng permiso ng mga magulang,
at talagang iniimpluwensiyahan namin sila.
Ayon sa mga kritiko, nagtuturo ito ng bulag na pagsunod sa awtoridad.
Nakaabot ang mga aral niya sa mga pribadong kulungan.
Ang Correction Corporation America ay may ganitong programa…
…sa 28 ng kanilang pasilidad.
Ngayong taon, magdadagdag pa kami ng 12.
Ito ang dahilan kung bakit narito ako.
Para sa mga aral na natututunan ko ngayon.
Sa puntong ito, ang mga aral ng IBLP sa ibang mga lugar
ay nagsisimula nang kumalat sa militar at sa kapulisyahan.
Iyon lang ang kailangang dalhin ng mga sundalo.
Kung ang lahat ng lebel ng awtoridad ay nakaayos nang tama,
magsasalita lang ang awtoridad at magagawa na iyon.
Hindi lang academic curriculum ang ATI.
Pagsakop sa mundo ang layunin n'on.
May mga training center sila sa Russia, New Zealand, Australia…
Mexico, Malaysia, Pilipinas, Singapore.
Dinadala nila iyon kahit saan.
Susunod sa 19 Kids and Counting…
Maglalakbay kami sa kabilang panig ng mundo.
Napakalakas na puwersa ng Reality TV sa akin.
Naging panghatak ng Institute ang 19 Kids and Counting.
Ang Discovery Networks, na mayroong higit 1.5 bilyong subscribers sa mundo.
Ang mga programang ito ang naghubog sa TLC Discovery
sa pandaigdigang imperyo nito ngayon.
Binigyan nila kami ng abilidad na gamitin ang isang palabas na
maglangkap ng mga prinsipyo sa Bibliya na isinasabuhay namin,
at sa pamamagitan ng TLC, kumalat na iyon sa mundo.
Dinala nila ang pamilya sa mga biyahe sa ibang bansa.
Venga todos gringos!
Marami sa dating palabas ay mga kuwentong "fish-out-of-water."
Naghahanda kaming sumalang sa isang Japanese TV show.
Ibang-iba ito sa nakasanayan namin.
Hello.
Ano ang pinananaligan n'yo?
Hindi ako naniniwala sa Diyos.
May plano Siya para sa buhay mo, mahal ka Niya,
at kailangan lang nating magsisi, manalig sa Kanya,
hayaan Siyang kontrolin tayo.
-Ayos. -Salamat.
Nakakamangha iyon.
Sige, guys. Tara na sa kastilyo.
Noong 2016, nakatira kami sa El Salvador noon,
mga misyonaryo.
Napabalik ni Jim Bob ang palabas
sa Jill and Jessa Counting On.
Nasa bago naming bahay kami sa Central America.
Pinagpala kaming maparito ang maliit naming pamilya.
Pinipilit kami ng TLC na bumalik para sa shoot.
Sa Jill and Jessa Counting On.
"Hindi puwedeng hindi, gawin n'yo ito." Naroon ang pressure.
Sabi namin, "Bakit gulat kayong hindi kami makakapunta?
"Sampung buwan kami rito.
"Pumupunta kayo rito para kunan kami.
"Usapan na ito ng prinsipyo. Mananatili kami rito."
Pasensya.
Iyon ang unang beses na talagang nagmatigas kami at humindi sa kanila.
Hindi pa ako humihindi sa pamilya ko dati at noong panahong iyon, "Hindi talaga.
"Hindi namin magagawa ang pinagagawa ninyo."
At isa iyon sa mga sandaling nakapagpaisip sa amin,
na ang sinasabi lang nila, "Kailangan n'yong gawin ito."
Ipinadala sa akin ng tatay ko ang pahinang may pirma, kasama ng
bahagi ng kontratang patungkol sa obligasyon.
Sabi ko, "May gumaya sa pirma ko, sigurado ako roon."
Tapos, tiningnan ko. Sabi ko, "Pirma ko nga ito."
At noon ko napagtantong pinirmahan ko ito
isang araw bago ako ikasal.
Sobrang nakakasabik, Papa!
Tapos, naisip ko, "Naaalala ko iyon. Di iyon ang akala kong pinirmahan ko."
Hindi kami nangakong matatali kami sa paggawa ng kahit ano.
Isa itong panloloko.
At nababagabag ako, kasi ngayong alam na namin ang kontrata,
may bisa ba ito?
Pagbaba ba namin sa eroplano, aarestuhin nila kami
dahil may nilabag kami?
Kung may isusuko kami, dapat may makuha kaming kapalit.
Sabi ni Jim Bob, "Ano'ng gusto n'yo? $10 kada oras?"
Sabi ko, "Hindi ko alam, magkano ba dapat?"
Sagot niya, "Magkano ka?"
Sabi ko, "Magkano iyon?" Giit niya, "Magkano ka?
"Mababayaran kita ng $10 kada oras."
Noon kami humiling makipag-usap sa TLC.
Sabi ni Chad,
"Di n'yo sila kakausapin nang wala ako sa tawag."
"Kasi hindi sa inyo ang kontrata, sa tatay n'yo iyon,
"at ako ang kinatawan niya, kaya dapat kasama ako sa mga usapang ito."
-At hindi namin nakausap ang TLC. -Oo.
Malamang, ang iisipin nila, "Kung may problema kayo,
"magsasalita kayo," pero hindi ganoon ang lagay ko noon.
"Pamilya, umaasa sa food banks."
Heto si Jill Duggar, sinasabing hindi siya kailanman kumita,
na minsan, kinailangan niyang
umasa sa food banks upang mapakain ang pamilya niya.
Noong panahong iyon, ang sabi ng tatay ko,
"Salamat kay Derick, magbabayad ako sa ilang tao,
"babayaran ko ang mga nakatatandang anak ng lump sum."
Sabi niya, ilan sa kalalakihan ang nasa puntong
gusto nilang magnegosyo,
kaya panahon nang ganito, ganyan.
'Yong halagang binayaran niya bilang lump sum sa bawat isa,
tingin ko, hindi nagkataong
napakalapit n'on sa minimum wage na natatanggap ng 18 anyos.
Ngunit upang makuha mo iyon,
kailangan mo uling pumirma ng isa pang deal kay Papa,
sa production company niyang Mad Family, Inc., habambuhay.
Awtomatiko naming sinabing, "Ayaw na namin."
Nalaman namin sa social media na ang relasyon namin…
kung may relasyon man kami sa TLC, ay nagwakas na noong oras na iyon.
Mahirap na desisyon iyon,
pero ang alam naming kailangang gawin namin iyon para sa pamilya namin.
"Nagsisisi ka bang umalis ka sa palabas?"
Hindi. Hindi namin gaanong nakasusundo ang ilan sa pamilya ko,
may mga hindi kami pagkakaunawaan.
Ayaw namin ng,
"Nagsisisi na sila, umusad na tayo at ayos na ang lahat,"
tapos, walang mangyayari.
Mahirap talaga kapag tuluy-tuloy pa rin ang nangyayari.
Nakakatanggap ako ng mga banta, may mga di-kilalang nagte-text
ng pagkahaba-habang mga mensahe. Sobrang kakaiba n'on.
Walang ginawang masama sa 'yo si JB, at matinding kasamaan ang ginawa mo.
Kung isa kang totoong kaibigan,
ba't di ka nagpakilala at burner phone ang gamit mo?
Si Jim Bob ba ang nagpadala sa 'yo n'on?
Hindi ko alam. Ayaw kong manghula.
Parang hindi.
Pinili ka niya para pakasalan ang magandang birhen na 'to, Derrick.
Nagtiwala siya sa 'yo.
Iniulat ko iyon sa pulisya at sinabi kung ano ang mismong banta.
Ipinagbabawal ang di paggalang sa magulang at may karampatang parusa ng kamatayan
Kultura nila ito. 'Yong takot at kawalan ng tiwala…
Di porke di ka sumunod, wala ka nang paggalang.
Binabastos mo ako dahil hindi ka sang-ayon sa iniisip ko.
"Ayaw namin sa ginagawa n'yo, gawin n'yo ang gusto namin."
Ang pagpaparangal, paggalang at pagsunod ay magkakalebel lang noon.
Sa kulturang ginawa ni Gothard,
may hindi nakikitang power dynamic,
at kapag nangyayari iyon,
magsisimula kang makakita ng porma ng pang-aabuso.
Ang ideyang ang mga magulang mo ang pinakaawtoridad mo
ay hindi totoo,
dahil kahit sino 'yong may hawak sa 'yo sa sandaling iyon.
Ang pinakamatandang lalaking naroon.
Noong nasa training center ako,
isa sa mga lalaking in charge sa maintenance ng training center,
isang gabi, pumasok siya sa kuwarto, at sumampa siya sa kama ko.
Hindi ko alam kung paano sabihing, "Ayokong narito ka sa kama ko.
"Umalis ka, pakiusap,"
kasi hindi ako tinuruan ng ganoon.
At hindi lang iyon, anumang pagsagot noon ay…
tinanggal sa amin noong bata pa kami.
Kaya masasabi ko sa karanasan kong
ang pag-asuntong seksuwal sa mga training center at Institute ni Bill Gothard
ay totoong-totoo at kalat na kalat.
MGA KASO NG MALING ASAL, NIYANIG ANG ISANG MINISTRY CAMPUS
Naging paksa na ng sex scandal si Bill Gothard noong 1980.
KAPATID NI BILL GOTHARD
Ang kapatid ni Bill na si Steve Gothard, ginamit ang kapangyarihan niya sa IBLP
para mangmolestiya ng kababaihan,
at pilitin sila sa mga gawaing seksuwal para sa kanya.
May mga lumalabas at nagsasabing
inabuso at inasunto nang seksuwal ni Steve
ang maraming tao sa opisina.
At ang ginawa ni Bill sa kapatid niya,
ipinadala ito sa isang campus
na lalong hindi nababantayan kaysa sa main campus.
Tapos, hinayaan niya si Steve na gawin ang lahat ng gusto nito rito.
Ang Northwoods Conference Center sa upper peninsula ng Michigan.
Tubing, kayaking, at hiking ang ilan sa maraming aktibidad dito
na nagawa nila.
Mayroong landing strip para sa Learjet na pag-aari nila.
Ang mga babaeng sumuway kay Bill ay pinapadala kay Steve sa Northwoods.
Minsan, nahuli si Bill Gothard na may kasamang dalaga sa cabin,
at napuno na sila rito,
at kinompronta si Gothard at kapatid niya ng mga taong nagtatrabaho sa kanila.
Sinubukan ni Bill na mapanatili si Steve sa organisasyon,
at isa sa mga solusyon niya ay,
"Bakit hindi na lang natin siya ipakasal sa isa sa mga babae?"
At kapag sinubukan mong unawain ang nangyayari sa ganitong kultura,
kung paano nakikita ang kababaihan, kung paano ang turing sa seksuwalidad,
nakakatakot ang kuwento.
At kahit noon, kalat na kalat iyon na sinabi
maging ng sarili niyang board, "Di ganito maaayos iyon."
Kahit sa standards nila, kalabisan iyon.
Marahil ay bilang kompromiso, ang ipinasyang gawin ni Bill Gothard
ay paalisin si Steve.
Pero nakabuo siya ng bagong aral.
Ang pagtuturo ng Matthew 18.
Galing umano ito sa Bibliya, base sa Matthew 18…
AWTOR AT PROPESOR NG KASAYSAYAN
AT GENDER STUDIES, CALVIN UNIVERSITY
…na ipinagbabawal ang tsismis,
na ang ibig sabihin ay paggawa ng mga alegasyon laban sa mga lider.
Bahagi rin ito ng mga sinunod ng mga Duggar.
Pumuri sa publiko, at kung may negatibo kang sasabihin,
puntahan mo nang pribado ang taong iyon…
Ang kulturang ito ay hinubog sa paraang
napakahirap para sa kababaihang iulat ang pang-aabuso,
pati sa ibang miyembro ng komunidad. Wala silang ibang magawa.
Naaalala ko ang pakikinig sa ilan sa mga session
na ginawa nina Michelle at Jim Bob.
Umasa akong ang mga magulang ko
ay may ganoong relasyon na akala ko ay meron sina Michelle at Jim Bob,
o 'yong ipinapakita nilang relasyon nila.
Noong 10 taong gulang ako,
talagang nawasak ang pamilya ko.
Minolestiya ako ng tatay ko.
Maraming nagtatanong sa akin kung alam ng nanay ko ang pang-aabuso.
Alam niyang nasa panganib ang pamilya namin,
pero nasa kulto rin ang nanay ko.
Nang una akong makita ni Bill, 13 taong gulang ako, at siya ay 71.
Tinanong niya ako, pagtuntong ko ng 14,
na itigil ko ang pagho-homeschool at lumipat sa Chicago
at tumira sa Headquarters nang hindi tiyak kung hanggang kailan.
Tinawag ni Bill ang isa sa mga babaeng assistant niya.
Itinuro niya ako, at pinakatitigan ang assistant,
at sabi niya, "Huwag n'yo siyang pakakawalan."
Habang tumatagal, nahahalata mo nang may tipo si Bill Gothard.
May usap-usapang mga blonde na babae ang napipili.
Isa sa mga pinakamasayang ministro
na ipinagkaloob ng Diyos sa Institute ngayong taon
ay ang Journey to the Heart.
Ang naglalakbay na mag-aaral ay nakakapag-train din
at may one-on-one counsel mula kay Mr. Gothard.
Ang Journey to the Heart ay isang 10-araw na camp.
Pupunta roon si Mr. Gothard, magtuturo sa buong araw.
Lahat ng pumunta sa Journey to the Heart
ay nakakaharap siya. Bawat isa sa kanila.
Para sa akin, ang Journey to the Heart ay parang proseso ng pagpili
sa mga tipong gusto kong imbitahin para sa pangmatagalang bagay?
Gaya ng pag-alam sa mga kahinaan nila,
dahil malalaman mo iyon sa panayam.
Disiotso ako nang makaharap ko siya.
Pumasok ako sa isang kuwarto, medyo madilim doon.
Naroon ako, at nakaupo ang assistant niya sa sulok,
habang nasa mesa niya si Bill Gothard.
Mapagbanta at intimidating ang dating.
Bahagya siyang sumandal, para bang hinahangaan ka niya.
"Lindsey, masaya akong narito ka.
"Gusto kong pumunta ka sa Headquarters.
"Gusto mo bang magtrabaho sa Headquarters?"
Hindi ko alam kung paano ito mabibigyang-diin nang tama.
Napakatindi ng Headquarters.
Wala nang mas tataas pa sa pagtatrabaho sa Headquarters,
lalo na bilang babae.
At kung ito ang gusto ni Gothard, ito ang kagustuhan ng Diyos.
Gusto n'yo ng hinaharap? Tuparin n'yo ang special calling ninyo.
Ang pagharap kay Bill Gothard ay parang pagharap
sa santo papa, sa pangulo at kay Justin Bieber.
Ako na siguro ang pinakapinagpalang taong kilala ko.
Kakaiba nga ang pisikal na hitsura niya.
Parang Lego ang ulo niya, at hindi saktong Men's Wearhouse na damit.
Kahit sino, nahahatak niya
Parang 'yong ahas sa The Jungle Book.
Magtiwala ka sa akin.
Mga lalaki, itrato n'yo ang asawa n'yong…
MGA SUSI UPANG MAPUNAN ANG RELASYON NG PAG-AASAWA
…tila tasang China, hindi tasang pangkape.
Hindi nagpakasal si Bill.
Pagyabungin n'yo ang bayan ng mabubuting mga anak.
Ngayon na ang oras.
At hindi siya nagkaanak.
Napagdesisyunan kong hindi ako hahalik sa babae
hanggang sumapit ang gabi ng kasal ko.
Hindi nagpakasal. Hindi nagkaanak.
Pero mayroon siyang buong plano na ikukuwento niya.
Ng pagmodelo ng pamilya.
Pero sinusubukan mong magmodelo ng pamilya.
Pero hindi pa siya naging asawa o magulang?
Oo.
Tingin ko, walang kumuwestiyon doon.
May mga rebelasyon siya na mula mismo sa Panginoon, kaya…
Mapipili kang sumakay sa van ni Mr. Gothard.
Lahat kami, menor de edad.
Lagi siyang may katabing babae.
Laging may paghaplos
ng kamay niya sa tuhod, hanggang ilalim ng palda.
Hindi namin ikinukuwento.
Alam kong wirdo iyon, pero di ko alam na mali pala iyon.
Hindi niya kailangang sukatin ang hangganan namin dahil…
matagal nang nasukat iyon sa iba pang mga paraan
at napatunayan na naming tapat kami.
Noong 18 ako, napunta rin ako sa wakas sa Headquarters.
Tinawag ni Bill ang tatay ko at sinabing,
"Sinabi sa akin ng anak mong gusto niyang matutunan
"kung paano igalang ang tatay niya."
At habang sinasabi niya iyon, tiningnan at kinindatan ako ni Bill.
Tapos, nang kausapin ako ni Bill,
pinagmukha niyang ang tatay ko ang kalaban,
at sinabi sa aking
wala nang awtoridad sa akin ang tatay ko,
at si Bill na ang bagong awtoridad ko.
Sa Headquarters, mayroon kaming wirdong
parang therapy session.
At lagi niyang hihintaying umalis ang assistant niya.
At itatanong niya,
"Buweno, birhen ka ba?"
At sabi ko, "Opo, sir, siyempre."
Hindi ko alam kung ano ang sex. Pati kung paano gumawa ng bata.
Wala akong alam.
Alam ko lang na ang pagkabirhen ay 'yong bagay na mayroon ako
na para lamang sa isang tao.
Sabi niya, "Lumuhod tayo sa Panginoon."
At naisip ko, mas pinataas na dasal iyon.
Lumuhod kami, at gumanito agad ako,
handang-handa na.
Tapos, bigla kong naramdaman ang kamay niya sa mga kamay ko,
at panay ang haplos ng hinlalaki niya sa likod ng kamay ko.
Mayroon kaming tinatawag sa ATI system
na "six inch rule,"
kung saan anim na pulgada dapat ang layo ng babae at lalaki.
At mukhang wala siyang problema roon.
Naging routine ito.
Tatlo o apat na beses kada linggo nangyayari ito.
Isang gabi sa Headquarters,
sabi niya, "Dito ka nababagay.
"Mahal kita. Alam mo iyon, hindi ba?
"Hindi ka mahal ng tatay mo, pero mahal kita."
Nilaro-laro niya ang buhok ko, at hinaplos-haplos ang balikat ko,
at nilagay niya ang kamay niya sa hita ko.
Walang tao sa building.
Sabi ni Bill, "Bakit hindi ka pumunta sa opisina?"
Hinawakan niya ako sa kamay.
Nagsimula kaming maglakad sa madilim na pasilyo,
at pagbukas namin ng pintuan,
nakita kong naroon pa rin ang lalaki niyang assistant,
nakaupo at nagtatrabaho sa kompyuter.
At nagulat si Bill.
Hindi niya inasahang naroon pa ang lalaki.
Pagkauwi ko sa bahay mula sa Headquarters,
lumala ang pang-aabuso sa bahay
dahil nangako si Bill sa tatay ko.
Inasahan ng tatay kong
sumunod lalo sa awtoridad niya.
Isa ako sa napakaraming batang babaeng
pinagsamantalahan ni Bill.
Naiisip ko minsan habang naglalakad,
"Sino kayang kasama niyang magdasal?"
Hindi ko mapilit ang sarili kong
tumigil at sumilip.
Napakaraming ibang babae ang may ganoong karanasan,
at wala sa amin ang nakaramdam na
may kakayahan kaming magsabi kahit kanino
dahil hindi kami pakikinggan.
Kung may gawin siyang mali,
ako ang may kasalanan doon.
Itinuturo ng Wisdom Book 36 ang batas ng pagpalahaw,
'yong kapag seksuwal na inasunto ang babae,
at hindi siya humingi ng tulong sa Diyos habang nangyayari iyon,
karapat-dapat din siyang sisihin.
ANG BATAS NG PAGPAPALAHAW
Isang turo iyon ng pagbabago ng sitwasyon
ng asuntong seksuwal para gawing kasalanan ng biktima.
Sa isa sa mga wisdom search sa umaga,
ipapabilog nila kami at pag-uusapan namin kung naranasan na naming maatake
o mamolestiya o magahasa,
at ang ginawa namin para maatake kami.
Kasali ako sa cheerleading at gymnastics.
Kapag sumasayaw siyang may maikling palda, hindi niya alam ang iniisip ng mga lalaki.
At kung gaano nakapanloloko iyon,
dahil ang panloloko ay paglikha ng pagnanasa sa taong
hindi kailanman mapagbibigyan.
Lahat ng mga ito ay ehemplo lang ng pagkabuhay bilang tao.
"Kita n'yo kung gaano kaikli ang palda niya?"
Tipong, "Nakita n'yo iyon? Yumuko siya para kuskusin ang sahig."
Hindi ka puwedeng mabuhay
nang hindi naaakusahang nang-aakit ng lalaking aatake sa 'yo.
MGA SIMPLENG TANONG UPANG MATUKOY KUNG BAKIT HINAYAAN NG DIYOS ITO
Bakit hinahayaan ng Diyos na mangyari ang mga trahedyang ito?
Kung hinahayaan niyang masaktan tayo nang pisikal,
pinalalakas niya lang ang kapangyarihang ispirituwal,
at nasusulat ang prinsipyong iyon.
4. UPANG BAGUHIN ANG MGA PAGNANASA
Pinapurihan nila ang mabiktima.
Mas gusto mo bang hindi maatake at hindi maging malakas ang ispirito?
Tipong, masuwerte ka na, alam mo ba iyon?
At halos mainggit ako sa mga kaibigan kong nahalay,
dahil higit silang gustong gamitin ng Panginoon.
At napakawirdong sabihin iyon nang malakas.
Magiging sulit ang lahat
Kapag nakita natin si Hesus
Mga paghihirap ay liliit
-Kapag nakita natin si Kristo -Kapag nakita natin si Kristo
Kapag sinubaybayan mo nang matagal ang pagtuturo ni Gothard,
makikita mong ang pinag-uusapan natin ay playbook ng makapangyarihang narcissist,
at isang dynamic kung saan
walang nangyayaring checks and balance sa institusyon.
May regalo kaming ibibigay sa 'yo, sir.
Bilang katiyakan ng aming pagmamahal sa 'yo.
Handa na ang suit n'yo!
Titingnan mo ang iba't ibang kuwento, iba't ibang pamilya,
iba't ibang mga campus…
Kahit saan ka pumunta, makikita mong pareho lang ang nangyayari.
May pang-aabuso sa lahat ng nahahawakan nito.
Pagkauwi ko sa bahay mula sa Headquarters,
may napuntahan akong website na tinatawag na recoveringgrace.org.
Kung Paano Sinisisi at Pinapahiya ng "Counseling Sexual Abuse" ang Biktima
Ang Recovering Grace ay komunidad online
para makapagbahagi ng kanilang kuwento ang mga naabuso sa ATI,
pati ang kanilang mga personal na kuwento ng paghilom.
At doon lumabas ang maraming momentum
para lumaban kay Bill Gothard at kanyang sexual harassment.
THE GOTHARD FILES: KASO NG DISKWALIPIKASYON
Sa unang pahina, ang pamagat, "Seksuwal na Pag-abuso sa Headquarters."
PINAGSAMANTALAHANG KAINOSENTIHAN... SEKSUWAL NA PAG-ABUSO SA HQ
Pumunta ako sa comment section
at sinabi kong, "Ito ang kuwento ko."
Ilang araw pagkatapos, nakatanggap ako ng tawag mula kay Bill.
Galit na galit siya.
Pinagalitan niya ako nang isang oras sa telepono,
at sinabing kailangan kong tanggalin agad ang mga komento.
Nagsimula siyang tumawag nang ilang beses sa isang araw.
Mayroon kang pagkakatulad ni Bill Gothard
na nang-aabuso ng mga batang babae sa programa niya,
at ni Josh Duggar na nang-aabuso ng mga babae sa bahay.
DUGGARS, NAGSALITA NA SA MGA ESKANDALO "NANAIG ANG DEMONYO"
MINOLESTIYA
Marami sa mga kuwento ang ibinahagi sa Recovering Grace,
at marami ang mga pagkakatulad.
GUSTO NI BILL NA MAGTRABAHO AKO SA PERSONAL OFFICE NIYA
May pagkakatulad ang mga akusa kay Bill.
Grooming behavior, nanghahaplos ng buhok, mahaba at nakakailang na mga yakap.
May isang babaeng lumingon, at nakaupo siya sa mesa niya,
at kita niyang tinayuan si Bill sa pantalon nito,
at nakabukaka ito habang matamang nakatitig sa kanya.
Napakaraming kuwento n'on
na tila halos anumang hindi makalabas sa loob ni Gothard,
lumalabas sa pagsubok niya sa mga limitasyon,
sa kung hanggang saan sila aabot bago sila matauhan.
Ilang sandali pa, dinala siya ni Gothard… sa "private suite" nito at ginahasa.
May isang babaeng nang-akusa kay Bill Gothard ng panggagahasa.
Salamat sa pagbalik sa mga upuan ninyo.
PITONG HAKBANG NA DAPAT GAWIN KAPAG IKAW AY PINUPULAAN
Kapag tayo ay pinagbibintangan,
mahahalintulad iyon sa pagbigay sa atin ng baso ng mapait na tubig,
at kailangan nating pagdaanan ang pagsubok na iyon.
Tinanggal si Gothard sa liderato ng IBLP
dahil sa dumaraming alegasyon sa kanya.
Ibinigay sa akin ito.
Dumating pa sa punto kung saan may sandali sa isang IBLP event
kung saan kinailangan siyang i-escort palabas ng event
ng parehong campus police group na tinulungan niyang buuin.
Pinakiusapan ng isang opisyal ng ALERT Academy si William W. Gothard Junior
na lisanin ang pribadong pag-aari, pero tumanggi siya
Lahat ng bagay na isinulat at ginawa ng taong iyon
ay naroon pa rin at ginagamit sa website,
pero ayaw na nilang manganib sa pagkakasangkot sa kanya,
sa taong parte ng organisasyon.
Kung tingin nila ay may pakinabang ka, pagtatakpan ka ng mga tao.
Ganoon ang nangyari kay Bill Gothard, at siyempre,
noong hindi na siya mapakinabangan,
kinuha nila ang mga aral niya at tumakbo palayo sa kanya.
Nakaantabay ang mga pating,
napagtantong napakalaking halaga ng pera ang Institute,
mga pag-aari at mga pondong tinatayang umaabot sa $90 milyon.
At kung mapapatalsik mo si Bill Gothard,
sinumang maiiwan dito ang makakapagkontrol sa lahat ng pera.
Hinihimok ko kayong dalhin ang mga kaibigan n'yo.
Paramihin natin ito, dahil sa tingin ko, mas maraming tao ang makapunta rito,
mas maraming buhay ang mababago.
Tingin n'yo ba, sinusubukan ni Jim Bob na gayahin si Bill Gothard?
Talaga.
Kasi tinanggal na roon si Mr. Gothard.
Sa pagkakaunawa ko,
sina Jim Bob at Michelle na ang kapalit niya.
Malaki ang ipinagbago niya,
hindi ko na alam kung siya pa rin iyon.
Sa paglabas nila sa TLC,
sa tingin ko, nabigyan talaga sila n'on ng platform
para manghikayat na pumunta sa IBLP,
at nakapanghikayat sila ng mga taong lumipat sa Arkansas,
na talaga namang galawang pangkulto.
Bahagi kami dati ng isang megachurch.
Nagkita-kita kami sa mga bahay para sumamba nang Linggo ng umaga.
Espesyal na oras iyon para sa amin.
Naniniwala silang dapat mamuhay ang lahat gaya ng pamumuhay nila.
Tingin ko, ayaw ng Amerika na mamuhay gaya ng mga pamilyang fundamentalist,
pero hindi nila nauunawaan
kung ano na ang hitsura ng mga pamilyang fundamentalist.
-Jim Duggar. -Oo.
Ipinakita at ipinalabas iyon sa TLC.
Huling beses na nakausap ko ang tito ko…
ay noong 2019.
Tinawagan mo siya at sinabi mong,
"May nakita ako tungkol sa Homeland Security."
May mga reporter mula sa ibang bansa na lumipad papunta rito,
-nagtatanong sa amin ng… -Homeland Security raids.
Ni hindi ko alam ang nangyayari.
Kapapasok lang na balita.
Mapait na reyalidad para sa reality TV star na si Josh Duggar.
Josh Duggar, inaresto.
Tanong ni Duggar sa agents, "Bakit kayo nandito?
"May nag-download ba ng child porn?"
Napag-alaman naming
dito naganap ang pag-download ng child pornography.
At kung may electronic device na maaaring may video nito
o mga imaheng nauugnay roon na naroon sa device,
sabihin mo na sa amin ngayon.
Hindi ako tumatanggi, pero hindi ako… Hindi ko sinasabing…
Para lang alam n'yo,
ayokong may masabing mali.
Hindi na mahalaga noong nawala si Gothard.
Nagpatuloy ang pagkilos.
SUSUNOD SA SHINY HAPPY PEOPLE
May mga eksaktong hakbang na sinusunod ang mga Duggar para sa misyon ng IBLP.
BUMOTO
May ilang dekada nang multi-generational na planong
magpalaki ng mga Kristiyanong homeschool graduates
para pasukin ang pinakamatataas na antas sa pamahalaan at sa media.
Hindi kayo puwedeng maging "they, them"! Hindi puwede! Pasensya na.
Pumili lang kayo ng isa.
Ginagaya nila ang nakatatandang henerasyon.
Jim Bob Duggar, tumatakbo sa pagkasenador sa Arkansas.
Napakalakas ng loob niyang kumandidato
habang nililitis ang anak mo dahil sa mga materyal ng child sexual assault.
Nagsinungaling siya.
Ang pagsasalin ng subtitle ay ginawa ni Jessica Ignacio
Mapanlikhang Superbisor Maribeth Pierce
Downloaded from MoviesMod.org | Visit & Support